Navapolatsk

Navapolatsk (valkoven. Навапóлацк) eli Novopolotsk (ven. Новопóлоцк, puol. Nowopołock) on nuori teollisuus- ja yliopistokaupunki ja maakuntahallinnon alainen kaupunkipiiri Valko-Venäjän pohjoisosassa, Vitsebskin maakunnassa. Vuoden 2009 väestönlaskennassa kaupungissa oli 98 138 asukasta. Hallinnollisesti Navapolatskin kaupunkipiiri (ven. Новополоцкий горсовет, Novopolotski gorsovet) käsittää lisäksi Väinäjoen pohjoispuolella sijaitsevan Baravuh’an kaupunkimaisen taajaman (5 469 as.) ja sen viereisen kylän. Maantieteellisesti Navapolatskin kaupunki sijaitsee Polatskin hallintopiirin sisällä, Väinäjoen rannalla 6 kilometriä Polatskin kaupungin länsipuolella. Etäisyys Valko-Venäjän pääkaupunkiin Minskiin maanteitse noin 240 km ja maakuntakeskukseen Vitsebskiin 110 km. Navapolatsk eli "uusi Polatsk" perustettiin vuonna 1958; kaupunkityyppisen taajaman nimenä oli vuosina 1959-1963 Polatski (Polotski). Se syntyi petrokemian tehdaskompleksin ympärille. Kun uusia tehtaita alettiin rakentaa Polatskin länsipuolelle, ne sijoitettiin päästöjen pelossa useamman kilometrin etäisyydelle. Myöhemmin päätettiin rakentaa tehdastyöläisille asumataloja ja niitä seurasivat paloasema, sairaala ja koulu. Vuonna 1968 perustettu Polatskin valtiollinen yliopisto sijaitsee Navapolatskissa. Venäläisen Družba-öljyputken Unetšan pumppuasemalta lähtevä sivuhaara saapuu Navapolatskiin, ja jatkaa edelleen Latvian Ventspilsiin ja Liettuan Butingeen. Navapolatskiin saapuu myös toinen öljyn siirtoputki Venäjän Jaroslavin alueelta Tverin alueen Andreapolin ja Velikije Lukin kautta. Asukasluvun kehitys Vuoden 1959 väestönlaskennassa taajaman nimi oli Polotski (ven. пгт Полоцкий). Kuvagalleria Lähteet Aiheesta muualla Lyhyt kaupunkikuvaus (Arkistoitu – Internet Archive) (valkovenäjäksi) (garady.org) НОВОПОЛОЦК- Tietoa kaupungista & keskustakartta (venäjäksi) (dorogiby.info) WikiMapia, map link to Navapolatsk (venäjäksi) (englanniksi) Neuvostoliiton aikaista topografiakarttaa 1:100 000 ja 1:200 000 alueesta (venäjäksi) Kaupunkikartta (tgt.ru) (Arkistoitu – Internet Archive) (venäjäksi) Polotsk State University - Polotskin valtiollisen yliopiston sivut (Arkistoitu – Internet Archive) (englanniksi) tai (venäjäksi) Naftan oil refinery (Arkistoitu – Internet Archive) (englanniksi) (naftan.by) Belarus to Invite Russian Company to Buy Stakes in Oil Transporters in Navapolatsk (Arkistoitu – Internet Archive) (englanniksi) Alternative oil routes (englanniksi) Belarus to Privitise Part of its Petrochemical Industry (englanniksi)